*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2018. gada \_\_\_. \_\_\_\_\_\_

**\_\_\_\_\_\_. §**

**Informatīvais ziņojums “Par Latvijas valstij noteikto pienākumu elektroniskās identifikācijas shēmas paziņošanai Eiropas Komisijai un** **kvalificēta vai kvalificēta paaugstinātas drošības elektroniskās identifikācijas pakalpojumu sniedzēju reģistrācijas, uzraudzības kārtību** **elektronisko pakalpojumu nodrošināšanai.”**

1. Pieņemt zināšanai iesniegto informatīvo ziņojumu.
2. Pieņemt zināšanai, ka:
	1. Nacionāli reģistrēts kvalificēts elektroniskās identifikācijas līdzeklis Eiropas Komisijai tiek paziņots kā elektroniskās identifikācijas līdzeklis, kas atbilst būtiskam uzticamības līmenim Eiropas Parlamenta un Padomes 2014. gada 23. jūlija regulas Nr. 910/2014/ES par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK (turpmāk — Regula Nr. 910/2014/ES) 8. panta 2. punkta “b” apakšpunkta izpratnē;
	2. Nacionāli reģistrēts kvalificēts paaugstinātās drošības elektroniskās identifikācijas līdzeklis Eiropas Komisijai tiek paziņots kā elektroniskās identifikācijas līdzeklis, kas atbilst augstam uzticamības līmenim Regulas Nr. 910/2014/ES 8. panta 2 .punkta “c” apakšpunkta izpratnē;
3. Pieņemt zināšanai, ka:
	1. elektroniskajiem pakalpojumiem, kuriem piekļuve Latvijā tiek nodrošināta ar kvalificētu elektroniskās identifikācijas līdzekli, piekļuvi ar ārvalstu elektroniskās identifikācijas līdzekli nodrošina ar Eiropas Komisijai paziņotu un Eiropas Savienības Oficiālajā Vēstnesī publicētu elektroniskās identifikācijas līdzekli, kas atbilst būtiskam vai augstam uzticamības līmenim Regulas Nr. 910/2014/ES izpratnē;
	2. elektroniskajiem pakalpojumiem, kuriem piekļuve Latvijā tiek nodrošināta tikai ar kvalificētu paaugstinātas drošības elektroniskās identifikācijas līdzekli, piekļuvi ar ārvalstu elektroniskās identifikācijas līdzekli nodrošina ar Eiropas Komisijai paziņotu un Eiropas Savienības Oficiālajā Vēstnesī publicētu elektroniskās identifikācijas līdzekli, kas atbilst augstam uzticamības līmenim Regulas Nr. 910/2014/ES izpratnē.
4. Pieņemt zināšanai, ka Latvija Eiropas Komisijai paziņo tikai nacionāli kvalificētu elektroniskās identifikācijas pakalpojuma sniedzēju elektroniskās identifikācijas shēmas.
5. Pieņemt zināšanai, ka Digitālās drošības uzraudzības komiteja paziņo Eiropas Komisijai elektroniskās identifikācijas shēmu saskaņā ar Regulu Nr. 910/2014/ES pēc iesnieguma un Regulā Nr. 910/2014/ES un īstenošanas aktos noteiktās informācijas un dokumentu saņemšanas no kvalificēta vai kvalificēta paaugstinātas drošības elektroniskās identifikācijas pakalpojuma sniedzēja.
6. Pieņemt zināšanai, ka Digitālās drošības uzraudzības komiteja ir institūcija, kas nodrošina Regulas Nr. 910/2014/ES 10. panta izpratnē Eiropas Savienības dalībvalstij noteikto pienākumu izpildi.
7. Pieņemt zināšanai, ka no citām Eiropas Savienības dalībvalstīm Latvijā tiks pieņemtas tikai Eiropas Komisijai paziņotās un Eiropas Savienības Oficiālajā Vēstnesī publicētās elektroniskās identifikācijas shēmas, kurām noteikts būtisks vai augsts uzticamības līmenis Regulas Nr. 910/2014/ES izpratnē.

Ministru prezidents Māris Kučinskis

Valsts kancelejas direktors Jānis Citskovskis